Foruten å ha vært ansatt som lærer ved Universitetet i Agder (skoleåret 2019-2020), Staffeldtsgate Rytmisk Linje (2014-2015) og Hamar Lærerhøgskole (2014-2015), har Wettre i perioden 2008–2015 vært timelærer ved Ringerike Videregående skole, Universitetet i Agder, Norges musikkhøgskole, Toneheim Folkehøgskole, NISS og NTNUs Institutt for musikk. Han var også instruktør ved Jazzforums sommerkurs i 2000, 2001, 2002, 2005, 2006, 2016 og 2017. Dessuten har han holdt master classes ved en rekke læresteder i inn- og utland.